“XODIMLAR SONI VA MEHNATGA HAQ TOʻLASh FONDINING ENG KAM MEʼYORLARI JORIY ETILIShINI HISOBGA OLGAN HOLDA SOLIQLAR VA BOShQA MAJBURIY TOʻLOVLARNI HISOBLAB ChIQARISh VA TOʻLASh TARTIBI TOʻGʻRISIDA”GI NIZOMGA OʻZGARTIShLAR VA QOʻShIMChA KIRITISh HAQIDA
(resolution, 2017-02-06)

Oʻzbekiston Respublikasi Prezidentining 2010-yil 24-dekabrdagi “Oʻzbekiston Respublikasining 2011-yilgi asosiy makroiqtisodiy koʻrsatkichlari va davlat budjeti parametrlari toʻgʻrisida”gi PQ-1449-son qaroriga (Oʻzbekiston Respublikasi qonun hujjatlari toʻplami, 2010-yil, 52-son, 513-modda) muvofiq, Oʻzbekiston Respublikasi Davlat soliq qoʻmitasi va Moliya vazirligi qaror qiladilar: 1. Oʻzbekiston Respublikasi Davlat soliq qoʻmitasi va Moliya vazirligi 2011-yil 2-fevraldagi 2011-5, 6-sonli qarori bilan tasdiqlangan “Xodimlar soni va mehnatga haq toʻlash fondining eng kam meʼyorlari joriy etilishini hisobga olgan holda soliqlar va boshqa majburiy toʻlovlarni hisoblab chiqarish va toʻlash tartibi toʻgʻrisida”gi nizomga (roʻyxat raqami 2200, 2011-yil 23-fevral) (Oʻzbekiston Respublikasi qonun hujjatlari toʻplami, 2011-yil, 7-8-son, 79-modda) ilovaga muvofiq oʻzgartishlar va qoʻshimcha kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 3-band quyidagi tahrirda bayon etilsin: “3. Mazkur Nizom maqsadlarida quyidagi asosiy tushunchalardan foydalaniladi: chakana savdo tashkilotlari — hisobot choragi yakunlari boʻyicha asosiy faoliyat turi chakana savdo boʻlgan yuridik shaxslar; umumiy ovqatlanish tashkilotlari — hisobot choragi yakunlari boʻyicha asosiy faoliyat turi umumiy ovqatlanish boʻlgan yuridik shaxslar; qurilish tashkilotlari — hisobot choragi yakunlari boʻyicha asosiy faoliyat turi quyidagi turdagi qurilish ishlarini bajarish boʻlgan yuridik shaxslar: barcha turdagi binolar, sport inshootlarini qurish, taʼmirlash va rekonstruksiya qilish, shuningdek qurilish maydonlaridagi yigʻma qurilish konstruksiyalarini montaj qilish; bino va inshootlarni qurish va rekonstruksiya qilishda qurilish maydonini tayyorlash; har xil turdagi bino va inshootlar uchun umumiy boʻlgan bir yoʻnalishga ixtisoslashtirilgan hamda maxsus malaka va asbob-uskunalarni talab qiluvchi qurilish faoliyati (fundament qurish, shu jumladan qoziq qoqish; oʻzi ishlab chiqarmagan poʻlat konstruksiyalarni montaj qilish; armatura karkaslari elementlarini bukish; gʻisht va boshqa toshlarni terish; havozalar va taxtasupalarni, shu jumladan ijaraga olinganlarini oʻrnatish va demontaj qilish, oʻzi ishlab chiqarmagan fasad karkaslarini montaj qilish va oʻrnatish); bino va inshootlarni qurish va rekonstruksiya qilishda muhandislik asbob-uskunalarini oʻrnatish; bino va inshootlarni qurishda ishlov berish va boshqa yakuniy ishlar; aholi buyurtmalari boʻyicha uy-joylarni (kvartiralarni), shuningdek ishlab chiqarish uchun moʻljallanmagan bino (xona)larni taʼmirlash; haqiqatdagi mehnatga haq toʻlash fondi — Oʻzbekiston Respublikasi Soliq kodeksining 172-moddasida nazarda tutilgan mehnatga haq toʻlash tarzidagi va yagona ijtimoiy toʻlovning soliq solish obyekti boʻlgan daromadlar, fuqarolik-huquqiy tusdagi shartnomalar boʻyicha faoliyat yurituvchi jismoniy shaxslarga toʻgʻri keladigan mehnatga haq toʻlash fondi bundan mustasno; toʻlovlarning umumiy stavkasi — yagona ijtimoiy toʻlov, fuqarolarning sugʻurta badallari stavkalarini va jismoniy shaxslarning shaxsiy jamgʻarib boriladigan pensiya hisobvaraqlariga oʻtkaziladigan 1 foizga kamaytirmagan holdagi jismoniy shaxslardan olinadigan daromad soligʻining eng kam stavkasini oʻz ichiga oluvchi umumiy stavka”. 2. 1a va 4-ilovalar ushbu oʻzgartishlar va qoʻshimchaga tegishincha 1 va 2-ilovalarga muvofiq tahrirda bayon etilsin. 3. 1b-ilovadagi eslatma quyidagi tahrirda bayon etilsin: “Eslatma: 1. Agar umumiy ovqatlanish tashkiloti 4 ta oʻrindan ortiq oʻtirish joyiga moʻljallangan stollarga ega boʻlsa, “020” — satr koʻrsatkichi barcha oʻrinlar sonini qoʻshish va olingan summani 4 ga boʻlish yoʻli bilan hisoblab toʻldiriladi. Masalan, tashkilot 10 oʻringa moʻljallangan 6 ta stolga ega boʻlsa, “020” satrda 15 (6*10/4) koʻrsatiladi. 2. 50 dan ortiq xizmat koʻrsatiladigan stoli boʻlgan banket zallariga ega restoran va kafelar 50 ta xizmat koʻrsatiladigan stolni koʻrsatadilar”. 4. 2-ilovaning jadvalida: 0101 va 0102-satrlar “/ yoqilgʻi tarqatish kolonkalari soni, dona” degan soʻzlar bilan toʻldirilsin; 080-satr formulasi quyidagi tahrirda bayon etilsin: “(060-satr – 070-satr)”. 5. 3-ilova jadvalidagi 080-satr formulasi quyidagi tahrirda bayon etilsin: “(060-satr – 070-satr)”.